छत्तीसगढ़ के महालेखाकार बीके मोहंती ने बताया कि पिछले वित्तीय वर्ष में सरकार की कुल आय 53685 करोड़ रुपये रही जबकि ख़र्च हुआ 58 हजार करोड़ रुपये. राज्य आपदा राहत निधि में 693.20 करोड़ अंतिम शेष था. इसमें कोई निधि का निवेश नहीं हुआ. वर्ष 2016-17 के लिए चुकाया हुआ ब्याज 31.43 करोड़ था, जिसके कारण राजस्व आधिक्य को अधिक दर्शाया गया एवं राजकोषीय घाटे को कम दर्शाया गया. सरकार को टैक्स से 18945 करोड़ रु, खनिज की रॉयल्टी से 5670 करोड़, केंद्र सरकार से 18800 करोड़ मिले. केंद्र से अलग-अलग 10260 करोड़ मिला.महिलाओं के लिए चलाई जा रही 25 योजनाओ में 1455 करोड़ बजट में प्रावधान था लेकिन 880 करोड़ ही खर्च कर पाई.